CELEX: 32002D0739
Language: ro
Date: 2002-09-03 00:00:00
Title: Decizia Comisiei din 3 septembrie 2002 de stabilire a unor criterii ecologice revizuite pentru acordarea etichetei ecologice comunitare pentru vopsele și lacuri de interior și de modificare a Deciziei 1999/10/CE [notificată cu numărul C(2002) 3202]Text cu relevanță pentru SEE.

Anunţ juridic important

|

32002D0739

Official Journal L 236 , 04/09/2002 P. 0004 - 0009 Ediţie specială în limba cehă Chapter 15 Volume 07 P. 130  - 135 Ediţie specială în limba estonă Chapter 15 Volume 07 P. 130  - 135 Ediţie specială în limba maghiară Chapter 15 Volume 07 P. 130  - 135 Ediţie specială în limba lituaniană Chapter 15 Volume 07 P. 130  - 135 Ediţie specială în limba letonă Chapter 15 Volume 07 P. 130  - 135 Ediţie specială în limba malteză Chapter 15 Volume 07 P. 130  - 135 Ediţie specială în limba polonă Chapter 15 Volume 07 P. 130  - 135 Ediţie specială în limba slovacă Chapter 15 Volume 07 P. 130  - 135 Ediţie specială în limba slovenă Chapter 15 Volume 07 P. 130  - 135

		20020903Decizia Comisieidin 3 septembrie 2002de stabilire a unor criterii ecologice revizuite pentru acordarea etichetei ecologice comunitare pentru vopsele și lacuri de interior și de modificare a Deciziei 1999/10/CE[notificată cu numărul C(2002) 3202](Text cu relevanță pentru SEE)(2002/739/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1980/2000 al Parlamentului European și al Consiliului din 17 iulie 2000 privind un sistem comunitar revizuit de acordare a etichetei ecologice [1], în special articolul 6 alineatul (1) al doilea paragraf,întrucât:(1) În conformitate cu Regulamentul (CE) nr. 1980/2000, eticheta ecologică comunitară poate fi acordată unui produs ale cărui caracteristici îi permit să contribuie semnificativ la îmbunătățirea unor aspecte ecologice cheie.(2) Regulamentul (CE) nr. 1980/2000 prevede stabilirea unor criterii specifice pentru etichetele ecologice, pe categorii de produse.(3) De asemenea, prevede ca reexaminarea criteriilor pentru etichetele ecologice, precum și a cerințelor de evaluare și verificare a acestor criterii, să aibă loc în timp util, înainte de încheierea perioadei de valabilitate a criteriilor specificate pentru fiecare categorie de produse. În urma acestei reexaminări se elaborează o propunere de prelungire, retragere sau revizuire.(4) Se impune revizuirea criteriilor ecologice stabilite prin Decizia 1999/10/CE a Comisiei din 18 decembrie 1998 de stabilire a criteriilor ecologice pentru acordarea etichetei ecologice comunitare pentru vopsele și lacuri [2] pentru a se ține seama de evoluția pieței. În același timp, ar trebui modificate perioada de valabilitate a acestei decizii, astfel cum prevede Decizia 2001/608/CE [3] și definiția categoriei de produse.(5) Ar trebui adoptată o nouă decizie a Comisiei de stabilire a criteriilor ecologice specifice pentru această categorie de produse, a cărei valabilitate să se extindă pe o perioadă de cinci ani.(6) Se recomandă ca, pe o perioadă limitată de cel mult doisprezece luni, să fie valabile atât noile criterii stabilite prin prezenta decizie, cât și criteriile stabilite prin Decizia 1999/10/CE pentru ca firmele cărora li s-au acordat sau care au solicitat acordarea de etichete ecologice pentru produsele lor înainte de data intrării în vigoare a prezentei decizii să aibă timp suficient pentru a-și adapta produsele în conformitate cu noile criterii.(7) Măsurile prevăzute de prezenta decizie se bazează pe proiectul de criterii elaborat de Comitetul pentru etichetare ecologică al Uniunii Europene, stabilit prin Regulamentul (CE) nr. 1980/2000 articolul 13.(8) Măsurile prevăzute de prezenta decizie sunt conforme cu avizul comitetului instituit în temeiul articolului 17 din Regulamentul (CE) nr. 1980/2000,ADOPTĂ PREZENTA DECIZIE:Articolul 1Pentru obținerea etichetei ecologice comunitare, în conformitate cu Regulamentul (CE) nr. 1980/2000, vopselele și lacurile trebuie să se încadreze în categoria de produse "vopsele și lacuri de interior", în conformitate cu articolul 2, și să respecte criteriile ecologice din anexa la prezenta decizie.Articolul 2(1) Categoria de produse "vopsele și lacuri de interior" cuprinde vopselele și lacurile decorative, baițul și produsele similare, în conformitate cu alineatul (2), destinate utilizatorilor profesioniști și amatori, concepute în primul rând pentru interior și comercializate ca atare.Această categorie de produse include, inter alia, substanțele de tratare și vopselele pentru podele; produsele nuanțate de către distribuitori, la cererea decoratorilor amatori sau profesioniști; vopselele decorative lichide sau sub formă de pastă eventual precondiționate, nuanțate sau pregătite de către fabricant pentru a satisface nevoile consumatorilor, inclusiv grundul (și substraturile) pentru aceste tipuri de produse.(2) "Vopsea" înseamnă un agent pigmentat de acoperire, sub formă lichidă, de pastă sau pulbere, care, aplicat pe un suport, formează o peliculă opacă cu un rol de protecție, decorativ sau cu proprietăți tehnice specifice."Lac" înseamnă un material de acoperire transparent care, aplicat pe un suport, formează o peliculă solidă, transparentă, cu un rol de protecție, decorativ sau cu proprietăți tehnice specifice.După aplicare, vopseaua sau lacul se usucă și formează un strat solid, aderent și protector.Vopselele și lacurile decorative sunt vopselele și lacurile care se folosesc pentru clădiri, amenajări și instalații, în scop decorativ și de protecție. Acestea se aplică in situ. Au un rol decorativ prin natura lor, dar au și un rol de protecție.Baițurile sunt materiale de acoperire care formează un strat transparent sau semi-transparent pentru decorarea și protejarea lemnului de intemperii, permițând o întreținere ușoară.(3) Următoarele produse nu sunt incluse în această categorie:(a) produsele de acoperire anticorozive;(b) produsele de acoperire antimurdărie;(c) produsele de protejare a lemnului;(d) materialele de acoperire pentru anumite scopuri industriale și profesionale, inclusiv produsele de acoperire solide și produsele reactive;(e) produsele specializate, inclusiv produsele de îndepărtare a petelor și grundurile penetrante de performanță ridicată;(f) produsele de acoperire pentru fațade;(g) orice produs destinat, în primul rând, pentru uz extern și comercializat ca atare.Articolul 3În scopuri administrative, numărul de cod atribuit categoriei de produse "vopsele și lacuri de interior" este "007".Articolul 4Articolul 3 din Decizia 1999/10/CE se înlocuiește cu următorul text:"Articolul 3Definiția categoriei de produse și criteriile ecologice specifice pentru această categorie sunt valabile până la 31 august 2003".Articolul 5Prezenta decizie se aplică de la 1 septembrie 2002 până la 31 august 2007.Fabricanții de produse care se încadrează în categoria "vopsele și lacuri", care au obținut eticheta ecologică până la data de 1 septembrie 2002, pot continua să folosească respectiva etichetă până la 31 august 2003.Se poate acorda eticheta ecologică în conformitate cu Decizia 1999/10/CE fabricanților de produse care se încadrează în categoria de produse "vopsele și lacuri", care au solicitat eticheta ecologică până la data de 1 septembrie 2002. În aceste cazuri, eticheta se poate folosi până la 31 august 2003.Articolul 6Prezenta decizie se adresează statelor membre.Adoptată la Bruxelles, 3 septembrie 2002.Pentru ComisieMargot WallströmMembru al Comisiei[1] JO L 237, 21.9.2000, p. 1.[2] JO L 5, 9.1.1999, p. 77.[3] JO L 214, 8.8.2001, p. 43.--------------------------------------------------20020903ANEXĂCONTEXTFinalitatea criteriilorAceste criterii au, în special, ca scop:- utilizarea eficientă a produsului și minimizarea deșeurilor;- reducerea riscurilor pentru mediu și a altor riscuri (de exemplu, acumularea de ozon în troposferă), prin reducerea emisiilor de solvenți;- reducerea deversării de substanțe toxice sau poluante în ape.Criteriile se stabilesc la niveluri care promovează etichetele pentru vopselele și lacurile de interior cu un impact scăzut asupra mediului.Cerințe de evaluare și verificareFiecare criteriu indică cerințele specifice de evaluare și verificare.Atunci când solicitantului i se cer declarații, documente, analize, rapoarte de testare sau alte dovezi care să ateste conformitatea cu aceste criterii, se înțelege că acestea pot proveni de la solicitant și/sau de la furnizorul (furnizorii) săi sau de la furnizorul (furnizorii) acestuia (acestora) etc, după caz.După caz, se pot folosi și alte metode de testare decât cele indicate pentru fiecare criteriu, în cazul în care echivalența lor este acceptată de organismul competent care evaluează cererea.După caz, organismele competente pot solicita o documentație complementară și pot efectua verificări independente.Se recomandă organismelor competente să ia în considerare punerea în aplicare a sistemelor recunoscute de gestionare a mediului, precum EMAS sau EN ISO 14001, la evaluarea cererilor și verificarea conformității lor cu criteriile (Notă: punerea în aplicare a unor astfel de sisteme de gestionare nu este obligatorie).CRITERIILE1. Pigmenții albi(a) Conținutul de pigment alb (pigmenți albi anorganici cu un indice de refracție peste 1,8): vopselele au un conținut de pigment alb mai mic sau egal cu 38 g pe m2 de peliculă uscată, cu o opacitate de 98 %. Această cerință nu se aplică pentru lacuri și baițuri.Evaluare și verificare: solicitantul fie prezintă o declarație de non-utilizare, fie precizează conținutul de pigmenți albi și rata lor de răspândire [în conformitate cu criteriul 6 (a)], precum și calculul detaliat indicând respectarea acestui criteriu.(b) Dioxidul de titan: emisiile și deversările de deșeuri rezultate din producția de orice fel de pigmenți din dioxid de titan folosiți nu trebuie să depășească următoarele niveluri:- emisii de SOx (exprimate în SO2): 300 mg pe m2 de peliculă uscată (cu o opacitate de 98 %);- deșeuri pe bază de sulfați: 20 g pe m2 de peliculă uscată (cu o opacitate de 98 %);- deșeuri pe bază de cloruri: 5, 9 și respectiv 18 g pe m2 de peliculă uscată (cu o opacitate de 98 %), pentru rutilul natural, sintetic și scorie.Evaluare și verificare: Solicitantul prezintă fie o declarație de non-utilizare, fie o documentație secundară indicând nivelurile respective de emisii și deversări de deșeuri pentru acești parametri, conținutul de dioxid de titan al produsului, puterea de dispersare [conform criteriului 6 (a)], precum și calcule detaliate indicând respectarea acestui criteriu.2. Compușii organici volatili (COV)Conținutul de COV nu depășește:- vopsele pentru pereți (în conformitate cu EN 13300): 30 g/l (minus apa);- alte vopsele cu o putere de dispersare de cel puțin 15 m2/l la o putere de acoperire cu o opacitate de 98 %: 250 g/l (minus apa);- toate celelalte produse (inclusiv vopselele care nu se folosesc pentru pereți și care au o putere de dispersare de sub 15 m2/l, lacurile, baițurile, izolațiile și vopselele pentru podele, precum și produsele adiacente): 180 g/l (minus apa). În acest context, compusul organic volatil este orice compus organic cu un punct de fierbere (sau un punct inițial de fierbere), în condiții normale de presiune, mai mic sau egal cu 250 °C.Evaluare și verificare: solicitantul prezintă o declarație de conformitate cu acest criteriu, indicând conținutul de COV pentru toate produsele. După caz, se indică puterea de dispersare [măsurată conform criteriului 6 (a)].3. Hidrocarburile aromatice volatile (HAV)Conținutul de HAV nu depășește:- vopsele pentru pereți (în conformitate cu EN 13300): 0,15 % din produs (m/m);- toate celelalte produse (inclusiv toate celelalte vopsele, lacuri, baițuri, izolații și vopsele pentru podele și produse similare): 0,4 % din produs (m/m).În acest context, hidrocarbura aromatică volatilă este orice hidrocarbură cu un punct de fierbere, în condiții standard de presiune, mai mic sau egal cu 250 °C și cu cel puțin un nucleu aromatic în formula sa de structură dezvoltată.Evaluare și verificare: solicitantul prezintă o declarație de conformitate cu acest criteriu, indicând conținutul de HAV pentru toate produsele.4. Metalele greleNu se folosesc următoarele metale grele sau compuși ai acestora ca ingrediente ale produsului (fie ca substanță, fie ca parte a unui preparat folosit): cadmiu, plumb, crom VI, mercur, arsen.Se acceptă ca ingredientele să conțină urme din aceste metale provenite din impuritățile materiilor prime.Evaluare și verificare: solicitantul prezintă o declarație de conformitate cu acest criteriu.5. Substanțele periculoase(a) Produsul: produsul nu este clasificat ca fiind foarte toxic, toxic, periculos pentru mediul înconjurător, cancerigen, toxic pentru reproducție sau mutagen în sensul Directivei 1999/45/CE.Evaluare și verificare: solicitantul prezintă o declarație de conformitate cu acest criteriu, împreună cu o listă de ingrediente și documentele adiacente (precum fișe tehnice de securitate și de date privind materialele).(b) Ingrediente (foarte toxice, toxice, cancerigene, mutagene, toxice pentru reproducție): nu se folosește nici un ingredient (substanță sau preparat) căruia i se atribuie sau i se poate atribui, la momentul aplicării cererii, una dintre următoarele fraze de risc (sau combinații ale acestora):R23 (toxic la inhalare)R24 (toxic în contact cu pielea)R25 (toxic în caz de ingerare)R26 (foarte toxic la inhalare)R27 (foarte toxic în contact cu pielea)R28 (foarte toxic în caz de ingerare)R39 (pericol de efecte ireversibile foarte grave)R45 (poate cauza cancer)R46 (poate cauza alterări genetice ereditare)R48 (pericol de grave afecțiuni cauzate de o expunere prelungită)R60 (poate afecta fertilitatea)R61 (poate produce efecte adverse asupra fătului)în conformitate cu Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase și modificările sale ulterioare sau cu Directiva 1999/45/CE a Parlamentului European și a Consiliului din 31 mai 1999 privind apropierea actelor cu putere de lege și a actelor administrative ale statelor membre referitoare la clasificarea, ambalarea și etichetarea preparatelor periculoase [1] și modificările sale ulterioare. Cu toate acestea, se pot folosi în formulă ca și conservanți, ingredientele active cărora li se atribuie sau li se poate atribui una dintre frazele de risc R23, R24, R25, R26, R27, R28, R39 sau R48 (sau combinații ale acestora), cu limita maximă de 0,1 % (m/m) din compoziția totală a vopselei.Evaluare și verificare: solicitantul prezintă o declarație de conformitate cu acest criteriu, împreună cu lista cu ingredientele și o documentație conexă (precum fișe tehnice de securitate și de date privind materialele).(c) Ingrediente (periculoase pentru mediul înconjurător): nici un ingredient (substanță sau preparat) căruia i se atribuie sau i se poate atribui, la momentul solicitării, una dintre următoarele fraze de risc (sau combinații ale acestora):R50 (foarte toxic pentru organismele acvatice)R51 (toxic pentru organismele acvatice)R52 (dăunător pentru organismele acvatice)R53 (poate cauza efecte adverse de durată asupra mediului acvatic),în conformitate cu Directiva 67/548/CEE sau Directiva 1999/45/CE, nu depășește 2,5 % din masa produsului.Suma totală a ingredientelor cărora li se atribuie sau li se poate atribui, la momentul solicitării, una dintre aceste fraze de risc (sau combinații ale acestora) nu depășește 5 % din masa produsului.Acest criteriu nu se aplică pentru amoniac, alchil amoniac și alchilamină.Acest criteriu nu înlătură obligația de respectare a criteriului 5 (a) de mai sus.Evaluare și verificare: solicitantul prezintă o declarație de conformitate cu acest criteriu, împreună cu lista de ingrediente și o documentație conexă (precum fișe tehnice de securitate și de date privind materialele).(d) Alchilfenoletoxilați (APEO): nu se folosesc APEO.Evaluare și verificare: solicitantul prezintă o declarație de conformitate cu acest criteriu.(e) Eteri de glicol: nu se folosește eterul metilic de dietilenglicol (DEGME, CAS 111-77-3).Evaluare și verificare: solicitantul prezintă o declarație de conformitate cu acest criteriu.(f) Compuși ai izotiazolinonei: conținutul compușilor de izotiazolinonă din produs nu depășește 500 ppm. Conținutul amestecului de 5-clor-2-metil-2H-izotiazol-3-onă (CE nr. 247-500-7) și 2-metil-2H-izotiazol-3-onă (CE nr. 220-239-6) (3:1) nu depășește 15 ppm.Evaluare și verificare: solicitantul prezintă o declarație de conformitate cu acest criteriu, indicând cantitățile (în cazul în care s-au folosit aceste substanțe).(g) Formaldehidele: conținutul de formaldehide libere existente în produs nu depășește 10 mg/kg. Substanțele care eliberează formaldehide se pot adăuga numai în cantități care să asigure un conținut total de formaldehide libere de cel mult 10 mg/kg.Evaluare și verificare: solicitantul prezintă o declarație de conformitate cu acest criteriu, indicând cantitățile existente (după caz), măsurate prin metoda Merckoquant (a se vedea, spre exemplu, apendicele 2 la RAL-UZ 102). De asemenea, conținutul de formaldehide se poate măsura în conformitate cu metoda Vdl-RL 03 (linia directoare Vdl 03). "Concentrația de formaldehide din cutiile metalice stabilită prin metoda acetil-acetonă", caz în care concentrația măsurată nu depășește 100 ppm. Se pot folosi și alte teste echivalente.6. Adecvat pentru utilizare(a) Putere de dispersare: vopselele au o putere de dispersare (la o putere de acoperire de 98 %) de cel puțin 8 m2 pe litru de produs.De asemenea, agenții de acoperire decorativi cu o consistență mare (vopsele concepute în special pentru un efect decorativ tridimensional, caracterizate deci printr-un strat foarte gros) au o putere de dispersare de 2 m2 pe kg de produs.Această condiție nu se aplică pentru lacuri, baițuri, vopsele pentru podele, straturi de fond sau grunduri de aderență.Evaluare și verificare: solicitantul și/sau furnizorul său (furnizorii săi) prezintă un raport de testare utilizând metoda ISO 6504/1 (Vopsele și lacuri – stabilirea puterii de acoperire – Partea 1: Metoda Kubelka – Munk pentru vopsele albe și deschise la culoare) sau 6504/3 [Partea 3: stabilirea ratei de contrast (opacității) pentru vopselele deschise la culoare la o putere fixă de dispersare] sau (pentru vopselele special concepute pentru un efect decorativ tridimensional și caracterizate printr-un strat foarte gros), metoda NF T 30073 (sau un echivalent).(b) Rezistență la frecarea umedă: vopselele pentru pereți (conform EN 13300) declarate drept lavabile sau ușor de curățat (fie direct produsul, fie pe promovarea sa) au o rezistență la frecarea umedă, măsurată în conformitate cu EN 13300 și EN ISO 11998 de cel puțin clasa 3 (și de cel mult 70 microni după 200 cicluri). Vopselele despre care se afirmă că pot fi periate au o rezistență la frecarea umedă de clasa 2 sau mai bine (fără să depășească 20 microni după 200 de cicluri).Izolațiile și vopselele pentru podele au o rezistență la frecarea umedă de clasa 1 (fără să depășească 5 microni după 200 cicluri).Evaluare și verificare: solicitantul și/sau furnizorul său (furnizorii săi) prezintă un raport de testare în conformitate cu EN 13300, folosind metoda EN ISO 11998 (Testul de curățare și rezistență la frecare).(c) Rezistență la apă: lacurile, izolațiile și vopselele pentru podele au o rezistență la apă în conformitate cu EN ISO 2812-1 metoda 2, astfel încât, după o expunere de 24 de ore și o perioadă de recuperare de 16 ore, să nu existe nici o modificare de luciu sau culoare.Evaluare și verificare: solicitantul și/sau furnizorul său (furnizorii săi) prezintă un raport de testare folosind metoda ISO 2812/1 metoda 2 (Vopsele și lacuri – stabilirea rezistenței la lichide – Partea 1: metode generale).(d) Aderență: izolațiile, vopselele pentru podele și straturile de fond au cel puțin 2 în testul EN 2409 pentru aderență.Evaluare și verificare: solicitantul și/sau furnizorul său (furnizorii săi) prezintă un raport de testare folosind metoda EN ISO 2409.(e) Abraziune: izolațiile și vopselele pentru podele au o rezistență la frecarea umedă de clasa 1 în conformitate cu EN 13300 (fără să depășească 5 microni după 200 cicluri).Evaluare și verificare: solicitantul și/sau furnizorul său (furnizorii săi) prezintă un raport de testare care să indice conformitatea cu acest criteriu, folosind metoda menționată în EN 13300 (EN ISO 7784).7. Informațiile pentru consumatorUrmătoarele informații figurează pe ambalaj sau sunt atașate ambalajului:- utilizarea, suportul și condițiile de utilizare pentru care este destinat produsul. Aceasta include recomandări privind prepararea etc, precum și pregătirea corectă a suportului, recomandări pentru utilizarea sa în exterior (după caz) sau temperatura;- recomandări de curățare a sculelor și de gestionare adecvată a deșeurilor (pentru a limita poluarea apelor). Aceste recomandări se adaptează tipului de produs în cauză și domeniului de aplicare în cauză și pot fi însoțite de pictograme, după caz;- recomandări privind condițiile de depozitare a produsului după deschidere (pentru limitarea deșeurilor solide), inclusiv măsurile de securitate, după caz;- recomandări privind măsurile preventive de protecție pentru vopsitor, în special privind lucrul în încăperi închise sau cu vopselele din clasa 2 și vopselele foarte solide. Următorul text (sau un text echivalent): apare pe ambalaj sau este atașat ambalajului:"Pentru mai multe informații privind motivul pentru care acestui produs i s-a acordat eticheta ecologică Floarea, vă rugăm să vizitați situl web: http://europa.eu.int/ecolabel".Evaluare și verificare: la prezentarea cererii, se prezintă o mostră de ambalaj al produsului, împreună cu o declarație corespunzătoare de conformitate cu acest criteriu.8. Informațiile care apar pe eticheta ecologicăRubrica 2 de pe eticheta ecologică conține următorul text:"rezultate bune pentru uzul în interiorutilizare scăzută de substanțe periculoaseconținut scăzut de solvenți".Evaluare și verificare: solicitantul prezintă o mostră de ambalaj al produsului pe care să se vadă eticheta împreună cu o declarație de conformitate cu acest criteriu.[1] JO L 200, 30.7.1999, p. 1.--------------------------------------------------